Suport a projectes d'àmbit intersectorial (que combinin participants i activitats del món de l'educació formal i de la no formal) per potenciar la qualitat de l'organització, mitjançant la implementació de pràctiques innovadores que condueixin a la modernització institucional i la innovació social.
Pràctiques innovadores, el reconeixement i validació de coneixements, habilitats i competències adquirides al llarg de projectes, la cooperació entre diferents sectors, el treball en xarxa i els intercanvis de bones pràctiques.
Si el projecte ho justifica, es podran incloure activitats de mobilitat física i virtual individual de curta durada(entre 5 i 60 dies) i accions de mobilitat de llarga dfurada per a professionals de la joventut (entre 2 i 12 mesos).
Les activitats combinen un o més períodes de mobilitat física amb la mobilitat virtual (aprofitant les TIC com espais de col·laboració).
Entitats sense ànim de lucre, grups de joves no associats, administracions d'àmbit local de països programa i països veïns associats veïns i de la resta del món.
També hi poden participar altres tipus d'organismes vinculats al món de la informació, el treball i l'empresa.
Un cop registrades les entitats implicades en el Portal del Participant i obtingut el CIP (Codi d'Identificació del Participant), l'entitat coordinadora trametreu electrònicament la sol·licitud de subvenció a l'Agència Nacional.
Vegeu les instruccions registrar-vos a ECAS i obtenir el vostre codi CIP.
Persones de tots els sectors relacionats amb l'educació formal i no formal.
Especialment en els projectes específics en el camp de la joventut, joves amb menys oportunitats i professionals que treballen per a la joventut.
S'aconsella redactar un acord entre els socis d'un projecte en què s'estableixin quines activitats es duran a terme i les condicions de finançament.
L'entitat coordinadora d'un projecte heu de contractar una assegurança que cobreixi tots els i les participants.
Es recomana l'ús de la Targeta Sanitària Europea.
Intercanvi de bones pràctiques:
Despeses de viatge: per trajectes entre 100 i 2.000 km, 575€ per participant.
Per viatges de més de 2.000 km, 760€ per participant, fins a un màxim de 23.000€ anuals.
Podeu calcular prèviament la distància amb la calculadors de distàncies.
Despeses de gestió i implementació del projecte: 500€ per mes per a l'entitat coordinadora i 250€ per mes per a cada entitat participant, fins a un màxim de 2.750€ per mes.
Recursos educatius: quantitats fixes per a professionals que treballen per a la joventut, tant personal tècnic com administratiu, per dia de treball (veure el detall en els quadres de finançament corresponents de la Guia de l'usuari).
Esdeveniments de difusió: 100€ per participant local i 200€ per participant internacional.
Necessitats especials: despeses relacionades amb participants amb algun tipus de discapacitat (costos reals).
Despeses excepcionals: 75% dels costos reals de subcontractació i adquisició de béns i serveis, fins a un màxim de 50.000€.
Finançament opcional en cas de projectes que incloguin el SVE de curta durada i/o mobilitat de professionals que treballen per a la joventut (veure el detall en els quadres de finançament corresponents de la Guia de l'usuari).
Suport individual: per a projectes amb mobilitat de professionals de la joventut, es determina una quantitat fixa per dia d'activitat (veure el detall en els quadres de finançament corresponents de la Guia de l'usuari) i per a projectes amb el SVE de curta durada, 55€ per dia i participant (fins al 14è dia) i 40€ per dia i participant (del 15è al 60è dia d'activitat).
Suport lingüístic: per a activitats de 2 a 12 mesos, 150€ per participant.
Un cop aprovat el projecte per la Comissió d'Avaluació rebreu la comunicació oficial amb el conveni.
Caldrà signar aquest conveni i enviar-lo a l'Agència nacional.
Posteriorment, cal notificar les dades del vostre projecte a la plataforma Mobility Tool:
Cal tramitar el certificat Youthpass per a tots els participants en el projecte.
A través del certificat Youthpass la Comissió garanteix que l'experiència d'aprenentatge adquirida sigui reconeguda com a una experiència educativa i un procés d'educació no formal.
Per a més informació sobre el Youthpass a Erasmus+, podeu consultar el web.